ברנדי קרלייל

**ברנדי מארי קרלייל** (באנגלית: **Brandi Marie Carlile**) (נולדה ב-1 ביוני 1981) היא זמרת-יוצרת ומפיקה אמריקאית.

## ביוגרפיה וקריירה
קרלייל נולדה ב-1 ביוני 1981 ברייבנסדייל, וושינגטון. כשהייתה בת ארבע, חלתה בדלקת קרום המוח חיידקית, ממנה כמעט מתה.

קרלייל לימדה את עצמה לשיר כשהייתה ילדה, והיא החלה לשיר שירי קאנטרי על הבמה כשהייתה בת שמונה. היא החלה לנגן בגיטרה ולכתוב שירים בגיל 15. בגיל 16, קרלייל הפכה לזמרת גיבוי של חקיין של אלביס. היא אובחנה עם הפרעת קשב כשהייתה נערה. היא למדה בתיכון, אך מאוחר יותר נשרה כדי להמשיך בקריירה המוזיקלית שלה. לאחר שהכירה את המוזיקה של אלטון ג'ון, קרלייל לימדה את עצמה לנגן בפסנתר, ובגיל 17 היא למדה לנגן בגיטרה.

קרליל החלה את הקריירה שלה בהופעה במועדוני מוזיקה בסיאטל עם האחים התאומים פיל וטים הנזרות'. קולומביה רקורדס החתימו את קרלייל בשנת 2004.

ביולי 2005 היא הוציאה את אלבום הבכורה שלה, *Brandi Carlile*. האלבום הגיע למקום ה-80 במצעד הבילבורד 200 והגיע למקום הראשון במצעד אלבומי הפולק האמריקאי.

באפריל 2007 היא הוציאה את אלבום האולפן השני שלה, *[[The Story (אלבום)|The Story]]*. זה כולל שיתוף פעולה עם אינדיגו גירלז ב"Cannonball". האלבום הגיע למקום ה-41 במצעד הבילבורד 200 ולמקום ה-10 במצעד אלבומי הרוק האמריקאי.

באוקטובר 2009 היא הוציאה את אלבום האולפן השלישי שלה, *Give Up the Ghost*. האלבום הגיע למקום ה-26 במצעד הבילבורד 200, והופקה על ידי המפיק ריק רובין. האלבום כולל שיתופים פעולה עם אלטון ג'ון, איימי ריי וצ'אד סמית.

במאי 2011 היא הציאה את אלבום ההופעה הראשון שלה, *Live at Benaroya Hall with the Seattle Symphony*. האלבום הגיע למקום ה-14 המצעד אלבומי הרוק האמריקאי, למקום ה-63 במצעד הבילבורד 200 ולמקום החמישי במצעד אלבומי הפולק.

ביוני 2012 היא הוציאה את אלבום האולפן הרביעי שלה, *[[Bear Creek]]*. האלבום הגיע למקום העשירים במצעד הבילבורד 200, למקום הראשון במצעד אלבומי הפולק ולמקום השלישי במצעד אלבומי הרוק.

במרץ 2015 היא הוציאה את אלבום האולפן החמישי שלה, *[[The Firewatcher's Daughter]]*. על אלבום זה הייתה מועמדת לראשונה לפרס גראמי בקטגוריית אלבום האמריקנה הטוב ביותר.

בפברואר 2016 היא הוציאה את אלבום האולפן השישי שלה, *[[By the Way, I Forgive You]]*. על אלבום זה קיבל מועמדות לפרס גראמי לאלבום השנה ואף זכתה בקטגוריית אלבום האמריקנה הטוב ביותר.

במאי 2017 היא הוציאה את אלבום האוסף הראשון שלה, *Cover Stories*. בנובמבר יצא הסינגל "The Joke" כסינגל הראשון מתוך אלבום האולפן השישי שלה. על שיר זה הייתה מועמדת לפרס גראמי להקלטת השנה ושיר השנה, ואף זכתה בקטגוריות "ביצוע השורשים האמריקאי הטוב ביותר" ו"שיר השורשים האמריקאי הטוב ביותר".

באוגוסט 2019 יצאו האלבום *[[While I'm Livin']]* והשיר "Bring My Flowers Now" של טניה טאקר, אותם הפיקה וכתבה קרלייל. השיר זכה בפרס גראמי לשיר הקאנטרי הטוב ביותר והיה מועמד לפרס גראמי לשיר השנה. האלבום זכה בפרס גראמי לאלבום הקאנטרי הטוב ביותר.

באוקטובר 2021 היא הוציאה את אלבום האולפן השביעי שלה, *[[In These Silent Days]]*.

בספטמבר 2022 היא הוציאה את אלבום האולפן השמיני שלה, *In the Canyon Haze*.

בינואר 2024, ג'וני מיטשל הכריזה על מופע בשם "ג'וני ג'אם", שיתקיים בהוליווד בול בלוס אנג'לס ב-19 באוקטובר 2024, בו קרלייל צפויה לקחת חלק. בנובמבר 2024, אלטון ג'ון וקרלייל שיתפו פעולה בשיר "Never Too Late", שמלווה את הסרט הדוקומנטרי החדש של ג'ון.

בספטמבר 2025 הודיעה על יציאת אלבומה השמיני בשם *Returning to Myself*, שייצא ב-24 באוקטובר 2025 והוא כולל עשרה שירים חדשים. קרלייל שימשה כמפיקה משותפת לצד מפיקים בולטים כמו אנדרו ואט, ארון דסנר וג'סטין ורנון. במקביל להכרזה על האלבום, היא שחררה את הסינגל הראשי והשיר הנושא "Returning to Myself", יחד עם קליפ בשחור-לבן בבימויה של פלוריה סיגיסמונדי. בנובמבר 2025 דווח שקרלייל תבצע את "America the Beautiful" במופע הפתיחה של משחק הסופרבול LX ב־8 בפברואר 2026.

## חיים אישיים
במהלך ריאיון בנובמבר 2002, קרלייל אמרה כי היא לסבית.

ביוני 2012 היא התארסה לקתרין שפרד. הן התחתנו בספטמבר של אותה השנה. לזוג יש שתי בנות.

## דיסקוגרפיה
**אלבומי אולפן**
* 2005: *Brandi Carlile*
* 2007: *The Story*
* 2009: *Give Up the Ghost*
* 2012: *Bear Creek*
* 2015: *The Firewatcher's Daughter*
* 2018: *By the Way, I Forgive You*
* 2021: *[[In These Silent Days]]*
* 2022: *In the Canyon Haze*
* 2025: *Returning to Myself*

**עם [[The Highwomen]]**
* 2019: *[[The Highwomen (אלבום)|The Highwomen]]*

**אחר**
* 2017: *Cover Stories*

## פרסים ומועמדויות

## קישורים חיצוניים

* 

## הערות שוליים

קטגוריה:אמריקאים ילידי מדינת וושינגטון
קטגוריה:זמרות קאנטרי אמריקאיות
קטגוריה:זמרי קאנטרי אלטרנטיבי אמריקאים
קטגוריה:זמרי-יוצרי קאנטרי אמריקאים
קטגוריה:זמרות-יוצרות אמריקאיות
קטגוריה:זמרי פולק אמריקאים
קטגוריה:זמרות פולק רוק אמריקאיות
קטגוריה:זמרות פולק אמריקאיות
קטגוריה:זמרות פופ אמריקאיות
קטגוריה:אמניות קולומביה רקורדס
קטגוריה:זמרות רוק אמריקאיות
קטגוריה:זוכות פרס גראמי
קטגוריה:להט"ביות אמריקאיות
קטגוריה:מפיקות מוזיקליות אמריקאיות
קטגוריה:זמרים להט"בים אמריקאים
קטגוריה:פזמונאים להט"בים
קטגוריה:אמריקאיות שנולדו ב-1981
קטגוריה:אמריקאים שנולדו ב-1981